୧୦ ବର୍ଷ ପରେ ବି ସରିପାରୁନି ପ୍ରକଳ୍ପ\nକୋଟପାଡ଼,୫।୩(ଡି.ଏନ.ଏ.) କୋଟପାଡ ଅଞ୍ଚଳରେ ଏବେଠାରୁ ତାତି ଆରମ୍ଭ ହୋଇଗଲାଣି। ତାପମାତ୍ରା ୩୩ ଡିଗ୍ରୀ ଟପିବାକୁ ବସିଥିବା ବେଳେ ଏହା ସହ ପାନୀୟଜଳ ସମସ୍ୟା ଦେଖାଦେଲାଣି। ବିଡ଼ମ୍ବନା ହେଉଛି, ସହରରେ ଘରୋଇ ଜଳ ଯୋଗାଣ ସକାଶେ ଆରମ୍ଭ ହୋଇଥିବା ମେଗା ପ୍ରୋଜେକ୍ଟ ୧୦ବର୍ଷ ହେଲା ନିର୍ମାଣ କାର୍ଯ୍ୟ ସରିବା ନାଁ ନେଉନାହିଁ। ଗତବର୍ଷ ପାନୀୟ ଜଳ ସମସ୍ୟା ନେଇ ସ୍ଥାନୀୟ ବାସିନ୍ଦା ଜିଲାପାଳଙ୍କୁ ଦାବିପତ୍ର ଦେଇଥିଲେ। ନଭେମ୍ବର କିମ୍ବା ଡିସେମ୍ବରରେ ପ୍ରକଳ୍ପ ସଂପୂର୍ଣ୍ଣ ହୋଇଯିବ ବୋଲି ବିଭାଗୀୟ ଅଧିକାରୀ ପ୍ରତିଶ୍ରୁତି ଦେଇଥିଲେ। କିନ୍ତୁ ଏଯାବତ୍ ତାହା ସରୁନାହିଁ। ବିଭିନ୍ନ ଓ୍ବାର୍ଡ଼ରେ ପାଇପ ପକାଇ ଚୁପ୍ ବସିଛି ବିଭାଗ।\n୧୦ ବର୍ଷ ପରେ ବି ସରିପାରୁନି ପ୍ରକଳ୍ପ\t March 5th, 16:01 PM March 5th, 16:01 PM\nକୋଟପାଡ଼,୫।୩(ଡି.ଏନ.ଏ.) କୋଟପାଡ ଅଞ୍ଚଳରେ ଏବେଠାରୁ ତାତି ଆରମ୍ଭ ହୋଇଗଲାଣି। ତାପମାତ୍ରା ୩୩ ଡିଗ୍ରୀ ଟପିବାକୁ ବସିଥିବା ବେଳେ ଏହା ସହ ପାନୀୟଜଳ ସମସ୍ୟା ଦେଖାଦେଲାଣି। ବିଡ଼ମ୍ବନା ହେଉଛି, ସହରରେ ଘରୋଇ ଜଳ ଯୋଗାଣ ସକାଶେ ଆରମ୍ଭ ହୋଇଥିବା ମେଗା ପ୍ରୋଜେକ୍ଟ ୧୦ବର୍ଷ ହେଲା ନିର୍ମାଣ କାର୍ଯ୍ୟ ସରିବା ନାଁ ନେଉନାହିଁ। ଗତବର୍ଷ ପାନୀୟ ଜଳ ସମସ୍ୟା ନେଇ ସ୍ଥାନୀୟ ବାସିନ୍ଦା ଜିଲାପାଳଙ୍କୁ ଦାବିପତ୍ର ଦେଇଥିଲେ। ନଭେମ୍ବର କିମ୍ବା ଡିସେମ୍ବରରେ ପ୍ରକଳ୍ପ ସଂପୂର୍ଣ୍ଣ ହୋଇଯିବ ବୋଲି ବିଭାଗୀୟ ଅଧିକାରୀ ପ୍ରତିଶ୍ରୁତି ଦେଇଥିଲେ। କିନ୍ତୁ ଏଯାବତ୍ ତାହା ସରୁନାହିଁ। ବିଭିନ୍ନ ଓ୍ବାର୍ଡ଼ରେ ପାଇପ ପକାଇ ଚୁପ୍ ବସିଛି ବିଭାଗ। ପ୍ରଡକ୍ସନ ବୋରଓ୍ବେଲ ୫/୬ଟି ଓ୍ବାର୍ଡରେ ଖୋଳାଯାଇ ପାଣି ଯୋଗାଣ ହେଉଥିଲା। କିନ୍ତୁ ନିମ୍ନମାନର କାର୍ଯ୍ୟ ଯୋଗୁ ପାଇପ୍ ଫାଟି ପାଣି ବୋହିଚାଲିଛି। କେତେକ ଓ୍ବାର୍ଡ଼ରେ ବେଆଇନ ଭାବେ ବିଭାଗୀୟ କର୍ମଚାରୀ ଷ୍ଟାଣ୍ଡ ପଏଣ୍ଟ ଦେଇଛନ୍ତି। ଷ୍ଟାଣ୍ଡ ପଏଣ୍ଟରୁ ଦିନତମାମ ପାଣି ବୋହିଯାଉଥିବା ବେଳେ ଏହାକୁ ରୋକାଯାଉ ନାହିଁ। ଏହାର ଜ୍ୱଳନ୍ତ ଉଦାହରଣ କୋଟପାଡ ଗ୍ରାମାଞ୍ଚଳରେ ଦେଖିବାକୁ ମିଳୁଛି। ଗୋଟିଏ ପଟେ ପ୍ରଶାସନ ପାଣି ଅପଚୟ ରୋକିବା ପାଇଁ ବିଜ୍ଞାପନ ମାଧ୍ୟମରେ ସଚେତନ କରୁଛି, ଅନ୍ୟପଟେ ବିଭାଗୀୟ କର୍ମଚାରୀଙ୍କ ଖାମଖିଆଲ ମନୋବୃତ୍ତି ଯୋଗୁ ପାଣି ବୋହିଚାଲୁଛି। ତୁରନ୍ତ ଏ ଦିଗରେ କାର୍ଯ୍ୟାନୁଷ୍ଠାନ ନେବା ପାଇଁ ସାଧାରଣରେ ଦାବି ହୋଇଛି।\nଝରିଗାଁ, ୧୮।୧୨(ସ୍ବ.ପ୍ର.): ନବରଙ୍ଗପୁର ଜିଲା ଝରିଗାଁ ଥାନା ଅଧୀନ ଫୁପୁଗାଁ ହରଡାଗୁଡା ନିକଟସ୍ଥ ଆମ୍ବ ବଗିଚାରେ ଜଣେ ନାବାଳକଙ୍କ ଝୁଲନ୍ତା ମୃତଦେହ ପୋଲିସ ଉଦ୍ଧାର କରିଛି। ସେ ହେଲେ ଉକ୍ତ ଗାଁର ଚନ୍ଦ୍ର ଗୌଡଙ୍କ ପୁଅ ଲକ୍ଷ୍ମୁ(୧୬)। ପ୍ରକାଶ ଯେ, ଲକ୍ଷ୍ମୁ ସୋମବାର ସନ୍ଧ୍ୟାରୁ ଘରୁ କେଉଁଆଡେ ଚାଲି ଯାଇଥିଲେ। ମଙ୍ଗଳବାର ସକାଳୁ ଗାଁ ନିକଟ ଆମ୍ବ ବଗିଚାରେ ଲକ୍ଷ୍ମୃଙ୍କ ମୃତଦେହ ଝୁଲୁଥିବା ଦେଖି ଗ୍ରାମବାସୀ ତାଙ୍କ ପରିବାରକୁ ଖବର ଦେଇଥିଲେ। ପରେ ତାଙ୍କ ଦାଦା ପୋଲିସକୁ ଖବର ଦେଇଥିଲେ। ପୋଲିସ ଘଟଣାସ୍ଥଳରେ ପହଞ୍ଚି ମୃତଦେହ ଉଦ୍ଧାର କରି ବ୍ୟବଚ୍ଛେଦ ପରେ ପରିବାରକୁ ହସ୍ତାନ୍ତର କରିଛି।\nଗଞ୍ଜେଇ ବେପାରୀ ଗିରଫଃ୧୧୬କେଜି ଗଞ୍ଜେଇ ସହ ୬ଲକ୍ଷ ଟଙ୍କା ଜବତ\nମାଲକାନଗିରି, ୧୮।୧୨(ଡି.ଏନ୍.ଏ.): ଜିଲାର ଗଞ୍ଜେଇ ଚାଷୀଙ୍କୁ ଆର୍ଥିକ ସାହାର୍ଯ୍ୟ ଯୋଗାଇ ଦେଉଥିବା ଗଞ୍ଜେଇ ବେପାରୀ ରାଜୁ ବାରୋଇ(୩୫)ଙ୍କୁ ମାଲକାନଗିରି ପୋଲିସ ଗିରଫ କରି କୋର୍ଟ ଚାଲାଣ କରିଥିବା ଏସ୍ପି ଜଗମୋହନ ମୀନା ମଙ୍ଗଳବାର ଏକ ଖବରଦାତା ସମ୍ମିଳନୀରେ ସୂଚନା ଦେଇଛନ୍ତି। ସୋମବାର ରାତିରେ ମାଲକାନଗିରି ଡିଏସ୍ପି ଦିଲୀପ ଦାସ ଓ ଅନ୍ୟ ପୋଲିସ କର୍ମଚାରୀମାନେ ପାଟ୍ରୋଲିଂ କରୁଥିବା ବେଳେ ରାଜୁ ଏକ ବୋଲେରୋରେ ଯାଉଥିବା ଦେଖି ଅଟକାଇ ଥିଲେ। ତଲାସି ବେଳେ ଗାଡିରେ ୧୧୬ କେଜି ୫୦୦ ଗ୍ରାମ ଗଞ୍ଜେଇ ସହ ୫,୯୮,୯୦୦ ଟଙ୍କା ସହ ୫ଟି ଏଟିଏମ୍ କାର୍ଡ, ଗାଡିର ଆର୍,ସି. ବୁକ୍, ଡ୍ରାଇଭିଂ ଲାଇସେନ୍ସ, ପାନକାର୍ଡ, ଆଧାର କାର୍ଡ ପୋଲିସ ଜବତ କରିଛି।\nବର୍ଷା ଯୋଗୁ ବାତିଲ ହେଲା ପିଠା କାର୍ଯ୍ୟକ୍ରମ\nରାଇକିଆ, ୧୮।୧୨(ଡି.ଏନ.ଏ)-କନ୍ଧମାଳ ଜିଲା ରାଇକିଆ ବ୍ଲକର ସୁଗଡବାଡି ଓ ପେଟାପାଙ୍ଗା ପଞ୍ଚାୟତରେ ଅନୁଷ୍ଠିତ ହେବାକୁ ଥିବା ପିଠା କାର୍ଯ୍ୟକ୍ରମକୁ ମଙ୍ଗଳବାର ବାତିଲ କରି ଦିଆଯାଇଥିବା ବିଡିଓ ରଶ୍ମି ରଞ୍ଜନ ମହନ୍ତ ସୂଚନା ଦେଇଛନ୍ତି।\nଆଇନଜୀବୀଙ୍କ ବନ୍ଦ ଡାକରା ସଫଳ\nନବରଙ୍ଗପୁର, ୧୮।୧୨(ବି.ପ୍ର): ନବରଙ୍ଗପୁର ଜିଲା ଓକିଲ ସଂଘ ପକ୍ଷରୁ ୧୨ଘଣ୍ଟିଆ ନବରଙ୍ଗପୁର ଜିଲା ବନ୍ଦ ଡାକରା ସଫଳ ହୋଇଛି। ଅବିଭକ୍ତ କୋରାପୁଟ ଜିଲାରେ ହାଇକୋର୍ଟର ଏକ ସ୍ଥାୟୀ ବେଞ୍ଚ୍ ସ୍ଥାପନ ନେଇ ଦୀର୍ଘ ବର୍ଷ ହେବ ଦାବି ହୋଇଆସୁଛି।\nୟୁଏନଡିପି କୋର୍ଡିନେଟରଙ୍କୁ ଜିଲାପାଳଙ୍କ ଚିଠିଃ ୨ କର୍ମଚାରୀଙ୍କୁ କାର୍ଯ୍ୟରୁ ଅନ୍ତର କରାଯାଉ\nନବରଙ୍ଗପୁର,୧୮ା୧୨(ବି.ପ୍ର)- ୟୁଏନଡିପି ପକ୍ଷରୁ ତେନ୍ତୁଳିଖୁଣ୍ଟି ବ୍ଲକ ଠାରେ ନିୟୋଜିତ ବ୍ଲକ ପ୍ରୋଜେକ୍ଟ କୋର୍ଡିନେଟର (ବିପିଏ ) ରାଜିଆ ବାନୁ ଓ ବ୍ଲକ ପ୍ରୋଜେକ୍ଟ ଆସିଷ୍ଟାଣ୍ଡ (ବିପିଏ) ଗୁରୁପ୍ରସାଦ ପଣ୍ଡାଙ୍କୁ କାର୍ଯ୍ୟରୁ ଅନ୍ତର କରିବା ପାଇଁ ଜିଲାପାଳ ଅଜିତ କୁମାର ମିଶ୍ର ୟୁଏନଡିପି ରାଜ୍ୟ କୋଡିନେଟରଙ୍କୁ ୧୨ ତାରିଖରେ ଚିଠି ନମ୍ବର ୪୭୮୯ ମାଧ୍ୟମରେ ଜଣାଇଛନ୍ତି ା ଗ୍ରାମ ରୋଜଗାର ସେବକମାନେ ଆନ୍ଦୋଳନରେ ରହିଥିବାରୁ ଗ୍ରାମୀଣ ଆବାସ ଯୋଜନା ଓ ଅନ୍ୟ ଉନ୍ନୟନ ମୂଳକ କାର୍ଯ୍ୟରେ ବ୍ଲକର ବିଭିନ୍ନ କର୍ମଚାରୀଙ୍କୁ ପର୍ଯ୍ୟାୟ କ୍ରମେ ଦାୟିତ୍ୱ ଦିଆଯାଇଥିବା ନେଇ ଇମେଲ ଓ ଚିଠି କରାଯାଇଥିଲା ା\nଗୋପବନ୍ଧୁ ଗ୍ରାମୀଣ ଯୋଜନା ବାଟବଣାଃ ଘରୋଇ ଜମିରେ ରାସ୍ତା ନିର୍ମାଣ\nନବରଙ୍ଗପୁର,୧୮ା୧୨( ବି.ପ୍ର.)-ନବରଙ୍ଗପୁର ଜିଲାର ଅନେକ ଗାଁ ଓ ପଡାକୁ ରାସ୍ତା ନାହିଁ। ସେଥିପାଇଁ ବିଭିନ୍ନ ଯୋଜନାରେ ରାସ୍ତା ନିର୍ମାଣ କରାଯାଉଛି। କିନ୍ତୁ ରାସ୍ତା ନିର୍ମାଣ ବେଳେ ଏହା ସରକାରୀ ଜମି କି ଘରୋଇ ଜମିରେ ନିର୍ମାଣ ହେଉଛି ସେଥିପ୍ରତି କେହି ଦୃଷ୍ଟି ଦେଉ ନାହିଁ।\nଜାତୀୟ ଶିଶୁ ଅଧିକାର ସୁରକ୍ଷା ଆୟୋଗ ପ୍ରତିନିଧିଙ୍କ ମାଲକାନଗିରି ଗସ୍ତ\nମାଲକାନଗିରି, ୧୭।୧୨(ଡି.ଏନ୍.ଏ.)ଭାରତ ସରକାରଙ୍କ ନିର୍ଦ୍ଦେଶ କ୍ରମେ ଜାତୀୟ ଶିଶୁ ଅଧିକାର ସୁରକ୍ଷା ଆୟୋଗ ପ୍ରତିନିଧି ସନ୍ଦୀପ ଚକ୍ରବର୍ତ୍ତୀ ସୋମବାର ମାଲକାନଗିରି ଗସ୍ତ କରିଛନ୍ତି। ଜିଲା ଶିଶୁ ମଙ୍ଗଳ କମିଟି ଅଧ୍ୟକ୍ଷ ଅଶୋକ କୁମାର ପଟ୍ଟନାୟକ, ସଦସ୍ୟ ଦୀନବନ୍ଧୁ ଦାସ, ରାମଗୋବିନ୍ଦ ପଣ୍ଡା ଓ ସଦସ୍ୟ ଚୁମୁକି ବେହେରା ସ୍ବାଗତ କରିବା ପରେ ଶିଶୁ ସୁରକ୍ଷା ଦିଗରେ କମିଟି ପକ୍ଷରୁ ନିଆଯାଇଥିବା ବିଭିନ୍ନ ପଦକ୍ଷେପ ସମ୍ପର୍କରେ ଅବଗତ କରାଇଥିଲେ। ପରେ ସେ ସ୍ଥାନୀୟ ପରିବର୍ତ୍ତନ ଶିଶୁ ଗୃହ ପରିଦର୍ଶନ କରି ନଥିପତ୍ର ଯାଞ୍ଚ କରିଥିଲେ। ଏଥିସହ ଶିଶୁଙ୍କ ସହ ସେମାନଙ୍କ ଯନତ୍, ଶିକ୍ଷା ଓ ଖାଦ୍ୟପେୟ ସମ୍ପର୍କରେ ପଚାରି ବୁଝିଥିଲେ।\n'ପେଥାଇ' ବଢ଼ାଇଲା ଚାଷୀଙ୍କ ଦୁଃଖଃ ମଣ୍ଡିରେ ଭିଜିଲା ଧାନ, ଚିନ୍ତାରେ ଚାଷୀ\nକାଲିମେଳା,୧୭।୧୨(ଡି.ଏନ୍.ଏ.)- ଦକ୍ଷିଣ ପୂର୍ବ ବଙ୍ଗୋପ ସାଗରରେ ସୃଷ୍ଟ ଲଘୁଚାପ ପେଥାଇ କ୍ରମଶ ଘନୀଭୁତ ହେବାରେ ଲାଗିଛି। ଏହାର ପ୍ରଭାବରେ ମାଲକାନଗିରି ଜିଲା କାଲିମେଳା ବ୍ଲକରେ ରବିବାର ଅପରାହ୍ନରୁ ବର୍ଷା ଲାଗିରହିଛି। ମିଳିଥିବା ସୂଚନା ଅନୁଯାୟୀ ଏବେବି ପ୍ରାୟ ୪୦ ପ୍ରତିଶତ ଜମିରେ ଧାନ କଟାଯାଇ ପାରିନାହିଁ।\nଦୁର୍ବୃତ୍ତ ଜାଳିଦେଲେ ଅଟୋ\nଧୋଡ୍ରା,୧୭।୧୨(ଡି.ଏନ.ଏ): ଉମରକୋଟ ଥାନା ଅନ୍ତର୍ଗତ ବଡଭୀମାଗୁଡା ଗ୍ରାମର ଗୋପାଳ ବିଶୋୟୀଙ୍କ ଅଟୋକୁ ଦୁର୍ବୃତ୍ତମାନେ ନିଆଁ ଲଗାଇ ପୋଡି ଦେଇଛନ୍ତି। ଗୋପାଳ ତାଙ୍କ ଅଟୋକୁ (ନଂ ଓଡି-୨୪ବି୩୯୩୬କୁ) ଘର ଆଗରେ ରଖି ଶୋଇଥିଲେ।\nବର୍ଷା ଦେଖି ଧାନ କିଣିବାକୁ ପ୍ରଶାସନର ତତ୍ପରତାଃ ତଥାପି ସରୁନି ଚାଷୀଙ୍କ ଦୁଃଖ\nକୁନ୍ଦୁରା,୧୭।୧୨(ଡି.ଏନ୍.ଏ)- ଗୋଟିଏ ପଟେ ପେଥାଇ ଆଗମନରେ ବର୍ଷା, ଅନ୍ୟପଟେ ଧାନ ସାଇତିବାକୁ ଚାଷୀଙ୍କ ଚିନ୍ତା। ଏହାରି ଭିତରେ ଗତ ନଭେମ୍ବର ମାସରୁ ମଣ୍ଡିଖୋଲି ଚୁପ୍ ବସିଥିବା ପ୍ରଶାସନ ଏବେ ଧାନ କିଣିବାକୁ ବେଶ୍ ତତ୍ପରତା ଦେଖାଇଛି। ଆଜି ଡଙ୍ଗରପାଉଁସୀ ମଣ୍ଡିରେ ଧାନ କିଣିବା ପାଇଁ ପ୍ରଶାସନ ମିଲର୍ସଙ୍କ ସହାୟତାରେ ପ୍ରସ୍ତୁତି ଚଳାଇଛି। ଏତେଦିନ ବିତିଯାଇଥିଲେ ମଧ୍ୟ ଧାନ ନ କିଣି ବର୍ତ୍ତମାନ ପ୍ରଶାସନ ତରବରିଆ ଭାବେ କିଣିବାକୁ ପ୍ରୟାସ କରି ଚାଷୀଙ୍କୁ ବର୍ଷା , ଜାଡ଼ରେ ହଇରାଣ ହରକତ କରୁଛି ବୋଲି କୃଷକ କଲ୍ୟାଣ ମଞ୍ଚ ଅଭିଯୋଗ କରିଛି।
